එය 2015 නොවැම්බර් මස සිට ක්‍රියාත්මක කළ බදු අඩු කිරීම තවදුරටත් දීර්ඝ කිරීමක් ලෙස එමඟින් හැඳින්වූවා.මේ වනවිට පවතින්නේ රටඉඳි සදහා කිලෝග්‍රෑමයකට රුපියල් 60 ක් වන විශේෂ වෙළද භාණ්ඩ බද්දක්. 2015 වසර වනවිට ආනයනික රටඉඳි කිලෝග්‍රෑමයක් සදහා පනවා තිබූ මුළු බදු ප්‍රමාණය රුපියල් 130 ක් බව ද වෙළද ආයෝජන ප්‍රතිපත්ති දෙපාර්තමේන්තුව සදහන් කරනවා.එම බදු ප්‍රමාණය සියයට 15 ක් වූ රේගු බද්ද, සියයට 7 යි දශම 5 ක් වූ වරාය හා ගුවන්තොටුපල සංවර්ධන බද්ද, සියයට 25 ක් වූ සෙස් බද්ද, සියයට 11 ක් වූ වැට් බද්ද සහ සියයට 2 ක් වූ ජාතිය ගොඩනැගීම බද්ද වශයෙන් අය කර ගත් බවද එම නිවේදනයේ සදහන්.එහෙත්, 2015 වසරේ නොවැම්බර් මස 20 වනදා සිදුකළ අත්‍යාවශ්‍ය භාණ්ඩ මිල පහත හෙලීමට සමගාමීව රටඉඳි මත පනවා තිබූ සියලු බදු අහෝසි කෙරුණු බවත්, ඒ වෙනුවට රටඉඳි කිලෝග්‍රෑමයක් සදහා රුපියල් 60 ක විශේෂ වෙළද භාණ්ඩ බද්දක් පමණක් පනවනු ලැබූ බවත් වෙළද හා ආයෝජන ප්‍රතිපත්ති දෙපාර්තමේන්තුව පවසනවා.